13.
Gülüş və təbəssüm sözlərinin sinonim olub-olmadığını əsaslandırın.
14.
Lüğət üzərində iş aparmaq üçün özünüz suallar tərtib edin.
15.
Mətni oxuyun, orada ifadə olunan fikirlərə münasibət bildirin.

X əsrin 70-ci illərində gülüşü orqanizmin çox güclü ehtiyat mənbəyi kimi ciddi şəkildə öyrənməyə başlayıblar. Həkimlər hesab edirlər ki, gülüş uzun sürən şadlıq hissi yaradır. Şadlıq hissi nə qədər çoxdursa, sağlamlıq üçün faydası da bir o qədər çoxdur. Xoş əhvali-ruhiyyə bəzən bütün günə kifayət edir.

Gülüş haqqında elmin - helotologiyanın yaranması tarixi də maraqlıdır. Onun banisi amerikalı jurnalist Norman Kazins “ölümü güldürən” adam kimi məşhurlaşıb. Həkimlər nadir sümük xəstəliyindən əziyyət çəkən N.Kazinsin dərdinə əlac edə bilmirlər. Öləcəyini düşünən Norman son günlərində doyunca gülmək qərarına gəlir, bir guşəyə çəkilərək gününü komediya filmlərinə baxmaqla, lətifələr oxumaqla keçirir, bolluca “C” vitamini qəbul edir.

Nəticə bütün dünyanı heyrətə gətirir. Jurnalist dəhşətli xəstəlikdən sağalır və öz müalicə metodunu “Gülüşün və C vitamininin superdozası” kimi müəyyən edir.

AZƏRTAC https://azertag.az/xeber

- Helotologiya elminin mövcudluğu barədə məlumatlı idinizmi?
- “Gülüş ədəbiyyatda və məişətdə” mövzusunda söhbət aparın.

16.
Mətnlər hansı üslubda yazılmışdır?
17.
Mətndə (səh. 59) altından xətt çəkilmiş cümlədə hansı söz səhv yazıl-
mışdır?
18.
Mətndəki (səh. 58-59) sual cümlələrinə necə cavab verərdiniz?
19.
Mətndə (səh. 58) üç nöqtə işarələrinin işlənmə səbəbini deyin.
20.
Mətnlərin dilini tədqiq edin. Əgər üslubi səhvlər varsa, düzəldin.