Sayılmaqla oğuz bəyləri tükənməz. Hamı yetişdi. Sakitcə kafirin üstünə at saldılar, qılınc çaldılar. Gumbur-gumbur nağaralar döyüldü. Burması qızıl tunc borular çalındı. O gün cəsur ər igidlər bəlli oldu. O gün namərdlər gizlənməyə yer axtardı.

Qazan bəyin qardaşı kafirin bayrağını qılınclayıb yerə saldı.

“Kitabi-Dədə Qorqud”dan
1.
Şəkil əsasında mətn tərtib edib dastanın uyğun hissəsinə əlavə edin. Hazırladığınız mətni niyə məhz həmin hissəyə əlavə etdiyinizi əsaslandırın.

- Mətnə və şəklə əsasən oğuzların məşğuliyyətini müəyyən edin.
- “Övladımın müəlliminə məktub” mətnində ananın hansı tövsiyəsi Salur
  Qazanların yetişməsi üçün vacib amil hesab edilə bilər?