Q | Qızmar | çox qızğın, yandırıcı, qaynar
Qurultay | hər hansı bir təşkilat və ya ixtisas nümayəndələrinin ictimai-siyasi, yaxud elmi xarakter daşıyan geniş yığıncağı

L | Lad | musiqidə: səs sırasını qurma, sözləri yerləşdirmə üsulu; musiqi əsərinin quruluşu
Landşaft | 1. coğr. Hər hansı bir yerin tipik əlamətlərinin məcmusu / Yer səthinin quruluşu. 2. Mənzərə

M | Maarif | əhali arasında savad, bilik, mədəniyyət yaymaq üçün mütəşəkkil surətdə həyata keçirilən tədbirlər sistemi
Massiv | 1. coğr. Geoloji quruluş cəhətdən bir cür olan yastı dağ təpələrindən ibarət sahə. 2. Hər hansı əlamətlərinə görə bir cür olan geniş sahə
Medal | xüsusi xidmətlərinə, yaxud əməkdə göstərdiyi rəşadətə görə verilən, üzərində hər hansı bir qabarıq təsvir və ya yazı olan fərqlənmə nişanı
Məhək | qızıl və gümüşün əyarını təyin edən bir cins daş
Məxəz | 1. Bir şeyin alındığı yer, əsl yeri; mənbə. 2. Elmi tədqiqatın əsaslandığı yazılı abidə, sənəd, əsər və s.; mənbə
Mərasim | qəbul və ya müəyyən olunmuş qayda və üsullarla icra edilən təntənə, ya başqa adət, ənənə
Məziyyət | bir şeyin, adamın üstünlüyünü təşkil edən xüsusiyyəti
Mina | 1. Metal və s. şeylərin üzərinə çəkilən rəngli şüşəvari təbəqə, çox incə və parlaq naxış; üzərinə mina ilə naxışlar çəkilmiş, minalı. 2. Mina kimi parlaq, gözəl. 3. Dişi parlaq, möhkəm maddə, qabıq
Miniatür | 1. Qədim əlyazmalarda, kitablarda incə, rəngli şəkil və ya bəzəkli iri hərf (yazı); 2. Zərif işlənmiş kiçik rəsm, şəkil; 3. Kiçik ədəbi və ya musiqi əsəri; 4. Kiçik və incə (zərif)
Mötəbər | 1. Etibarlı, inanılan, inanıla biləcək, etibar edilən. 2. Hörmətli, xatiri sayılan, sözükeçən, tanınmış, sözünə və təmizliyinə etibar olunan, nüfuzlu
Musiqi ladları | səs sırasını qurma, səsləri yerləşdirmə üsulu; musiqi əsərinin quruluşu
Mülahizə | yaxşı düşünülmüş fikir, rəy, nöqteyi-nəzər