29.
Aşağıdakı cümlələri sxem əsasında qruplaşdırın:

Bədii sual | Bədii təzad | Xitab
--- | --- | ---

Ayrılarmı könül candan?!
Azərbaycan! Azərbaycan! (S.Vurğun)
Şair, hökmdarın hüzurundasan. (S.Vurğun)
Nə yatmısan, qoca vulkan, səninləyəm!
Ayağa dur, Azərbaycan, səninləyəm! (M.Araz)
Bəlkə, ona bir ali məktəbi tövsiyə etmək lazım idi? Nə üçün mən -
hansı sənəti xoşlayırsan, onu da seç - dedim?.. Məgər sənətin özünün
adamın gələcək taleyində əhəmiyyəti azdırmı?! (S.Rəhimov)
Yetər fəraq odlarından kül ələndi başımıza
Dur ayağa,
Ya azad ol, ya tamam yan, Azərbaycan (M.Şəhriyar)
Ey vətən! Torpağın əzizdir mənə,
Mən səndə tapmışam səadətimi. (S.Rüstəm)
- Müəllimə mənə dedi ki, oğlum, daima öz ürəyini təmiz saxla, heç
bir zaman onu ləkələmə! (S.Rəhimov)
Ordum varsa, yurdum var,
Ordum yoxsa, yurdum yox! (Z.Yaqub)

- 7-ci cümlədə hansı söz səhv yazılmışdır?

30.
Təxəyyülünüzə əsasən Ülkər müəllimin xarici görkəmini təsvir edib mətnə əlavə
edin.
31.
Müəllimlik sənəti barədə mətbuatda dərc etmək üçün məqalə hazırlayın.
32.
Hekayənin ardını yazmağa çalışın:

- Həmkarlar görüşürlər.
- Keçmiş günləri xatırlayırlar...