O elə bir qadındır ki, öz yaylığını ayaq altına atmaqla qardaş qırğınının qarşısını ala
bilər!

O elə bir qadındır ki, onun haqqı Tanrı haqqına bərabər tutular!

O mənim qartal baxışlı xalqımın övladıdır! O,
gözəldir, o, safdır, o, həyat dolu şən baxışlıdır, o,
əsrarəngizdir, o, ətəklərini dalğalar yuyan qayalar
kimi məğrur, ən zəif yad nəfəs üçün lalə kimi zərifdir.

Mən ona aşiqəm! Mən ona məftunam!

O bir türk qadınıdır! O, Azərbaycan qadınıdır!

Şəmil Sadıq, “Füyuzat” jurnalından

Mətndən istifadə
etməklə epiqrafda
ifadə olunan fikri
təsdiqləyin.
1. Mətn əsasında sxemi tamamlayın.
Siz bu sxemə cəmiyyətin inkişafında xidmətləri
olan daha hansı qadınları əlavə edərdiniz?
Fikirlərinizi nümunələrlə əsaslandırın.
2.
Biz bərabərhüquqlu bir cəmiyyətdə yaşayırıq. Lakin dayanıqlı inkişafı təmin etmək üçün biz dünyanı daha ədalətli və bərabərhüquqlu cəmiyyətə çevirmək üçün bir sıra dəyişikliklər həyata keçirməliyik.
Sizcə, bu dəyişikliklər hansı sahədə ola bilər?
Gender bərabərliyi bu dəyişikliklərə aid ola bilərmi?
Gender bərabərliyi dedikdə nə başa düşürsünüz?
Qadınların və kişilərin müxtəlif sahələrdə eyni bir fəaliyyətlə məşğul
olması vacibdirmi? Niyə belə hesab edirsiniz?
Sizcə, bu bərabərliyə nail olmaq üçün nə etmək lazımdır?