21.
Mətni oxuyun, tapşırıqları yerinə yetirin.

- Fərqləndirilmiş cümlələrdə durğu işarələrini bərpa edin.
- Tünd şriftlə verilmiş sözlərin yazılışında hansı səhvə yol verilmişdir?
- Mötərizədə verilmiş feillərə uyğun şəxs sonluqları artırıb cümlələri
  tamamlayın.
- Mətndəki frazeoloji birləşmələri müəyyənləşdirin.
- Mətndə poetizmlər varmı?

Əsrarəngiz gözəlliyə malik qədim Şəkinin adı çəkiləndə istər-istəməz insanların (dodağı qaçmaq). Yəni biləndə ki, qarşındakı insan şəkilidir, təbəssümünü (gizlədə bilməmək). Bu da ondan irəli gəlir ki şəkililər olduqca baməzə şən hazırcavab ağıllı saf təmiz səmimi və gülərüz insanlardır. Sən bircə dəfə də olsun, Şəkiyə getmisənsə, yəni Şəki torpağına (ayağı dəymək), demək, artıq sənin özünün şəkili olmağına bircə addım qalıb. Bu yerin insanlarının şirin ləhcəsi, sözü-söhbəti səni elə ovsunlayacaq, elə məst edəcək ki, heç özün də bilmədən qarşındakı ilə elə onun öz “dilində” (ünsiyyət qurmaq).

Şəki ən çox nələri ilə tanınır deyə sual edilərsə onun Xan Sarayı Marxalı şəbəkəsi ipək kəlağayısı təkəlduzu paxlavası pitisi... ilə yanaşı yəqin ki lətifələri də ilk olaraq xatırlanacaqdır. Şəki torpağının özü orijinallığı ilə seçildiyi kimi, bu məşhur sənət və yaradıcılıq nümunələri ilə də Azərbaycan və dünya mədəniyyəti xəzinəsinin ayrılmaz tərkib hissəsini təşkil etməkdədir.

Qafqazın “gülüş mərkəzi” adlandırılan Şəki ilə Bolqarıstanın məşhur Qabrovo şəhəri qardaşlaşmış şəhərlərdir və hər il aprel ayının 1-də keçirilən “Gülüş Bayramı” bu gözəl mədəniyyət mərkəzlərində böyük təntənə ilə qeyd olunur

Qiymət Məhərrəmli, filologiya üzrə fəlsəfə doktoru

- Mətnlər əsasında (səh. 58-59, 60, 62, 63) təbəssüm və gülüş haqqında
  gəldiyiniz qənaəti 6-7 cümlə ilə ifadə edin.