N | Nəvaziş | oxşama, əzizləmə, mehribanlıq etmə, riqqət göstərmə; mehribanlıq, riqqət

O | Oraq | taxıl, ot, və s. biçmək üçün qısadəstəli, yarımdairəvi kəsici kənd təsərrüfatı aləti
Orden | hərbi və ya mülki xidmətlərə görə dövlət tərəfindən verilən müxtəlif dərəcəli və adlı fərqlənmə nişanı
Ornitologiya | zoologiyanın quşlar bəhsi
Ornitoloji | ornitologiyaya aid olan, ornitologiya ilə əlaqədar olan

Ö | Ölçü-biçi | 1. Hər hansı bir şeyi ölçmək üçün qəbul edilmiş vahid; 2. Hər hansı bir şeyin müəyyən vahidlər əsasında təyin edilən böyüklüyü, kiçikliyi, biçimi, dərəcəsi
Örnək | nümunə, misal

P | Palaz | yundan və ya pambıqdan toxunma enli, uzun, xovsuz xalça növü
Pər | 1. Quş tükü. 2. Qanad. 3. Müxtəlif maşın və qurğuların fırlanan hissəsi, qanadı
Professional | müəyyən bir işi özünə peşə etmiş; peşəkar
Psixoloji | 1. Psixologiyaya aid olan, psixologiya ilə bağlı olan. 2. İnsanın psixoloji fəaliyyəti ilə bağlı olan. 3. Təsvir olunan surətlərin psixologiyasının dərin təsviri əsasında qurulmuş, yaradılmış

R | Rapsodiya | 1. Qədim yunan səyyar xanəndələrinin (rapsodlarının) simli musiqi alətinin müşayiəti ilə ifa etdikləri epik nəğmələr. 2. Xalq mahnı və rəqsləri mövzusunda yazılmış instrumental və ya vokal instrumental əsər
Repertuar | teatrda, estradada, konsertdə və s.-də ifa olunan dramaturji, musiqi və s. əsərlərin məcmusu
Replika | 1. Natiqin çıxışı və ya tamaşa zamanı yerdən atılan söz, edilən etiraz. 2. Tərəflərdən birinin məhkəmə prosesində etirazı. 3. Səhnədə bir rolda oynayan şəxsin tərəf-müqabilin sözlərinə cavabı, habelə bir personajın axırıncı sözləri (ki, bunun ardınca o biri personajın sözləri gəlir). 4. Musiqi frazasının başqa səs və ya başqa tonda təkrarı