ölkənin zəruri hərbi keyfiyyətlərə malik olan güclü ordusunun formalaşması tarixi əhəmiyyət kəsb edirdi. Ordunun yenidən qurulmasını canlandırmaq, onun formalaşmasını tarixi dövrün təcrübələri səviyyəsinə qaldırmaq üçün 1918-ci il oktyabrın 23-də respublika hökumətinin iclasında Hərbi Nazirliyin bərpa edilməsi qərara alındı. Nazirlər Şurasının qərarına uyğun olaraq noyabrın 7-də Hərbi Nazirlik təsis edildi. Nazir vəzifəsini Nazirlər Şurasının sədri Fətəli xan Xoyski öz üzərinə götürdü. Nazir müavini vəzifəsinə isə 1918-ci ilin oktyabrından Azərbaycanın dövlət orqanlarında işləyən tam artilleriya generalı Səməd bəy Mehmandarov təyin olundu və ona Hərbi Nazirliyi formalaşdırmaq həvalə edildi. Qısa müddət ərzində yaradılan gənc ordu hissələri 1919-cu ildə bir sıra mühüm döyüş əməliyyatları həyata keçirdi.
4 Heydər Əliyevin 1993-cü ilin iyununda yenidən hakimiyyətə qayıtması ilə Azərbaycanın dövlət və ordu quruculuğunda yeni mərhələnin əsası qoyuldu; Silahlı Qüvvələr quruculuğu prosesi xalqın milli xüsusiyyətlərinə, tarixi, mədəni və hərbi ənənələrinə, respublikanın iqtisadi potensialına, eləcə də qabaqcıl dünya ölkələrinin təcrübəsinə uyğun aparılmağa başlandı.
5 “Azərbaycan Respublikasında hərbi xidmətə çağırışın əsasları haqqında” Qanunla Azərbaycan Respublikasında hərbi xidmətə çağırışın qaydaları və şərtləri əsgəri vəzifənin əsasları, gənclərin hərbi xidmətə hazırlıq qaydaları, səfərbərlik üzrə çağırışın və ordudan tərxisetmə üzrə buraxılmanın əsasları, həmçinin Azərbaycan Respublikasının Silahlı Qüvvələri üçün kadrlar hazırlamaq və Silahlı Qüvvələrin döyüşə və səfərbərliyə daimi hazırlığını saxlamaq məsələləri təsbit edilir. 18 yaşına çatan və səhhətinə görə hərbi xidmətə yarayan kişi cinsindən olan hər bir Azərbaycan vətəndaşı ordu sıralarında həqiqi hərbi xidmət keçməlidir.
Azərbaycan Milli Ensiklopediyası”nın xüsusi “Azərbaycan” cildindən