3.
Verilmiş nümunələri oxuyun. Bu nümunələrdə qadına olan yüksək müna-
sibət haqqında danışın.

Rəsul Rzanın Nigara 1957-ci ildə, toy günlərindən 20 il keçərkən səfərdən
– Moskvadan yolladığı bir teleqram qalır:

“Nigar, əzizim!

İyirmi il əvvəl, boranlı bir fevral günü biz səninlə əl-ələ verib həyatın mürək-
kəb, çətin yollarına çıxdıq. Bu iyirmi il boyunda bütün sınaqlardan keçib mətanəti
sarsılmayan ruhun, şəfqəti azalmayan qəlbin, hərarəti soyumayan mərd əllərin
üçün sağ ol! Əgər günlər geriyə vərəqlənsə, gəncliyim qayıtsa idi, inan ki, mən
ömrümü səninlə bağlayar, həyatın daha çətin yollarında tərəddüdsüz səninlə əl-
ələ verib gedərdim. Qoy üç sevimli balamızın sevinc və səadəti gələcək günlə-
rimizi bəzəsin. Qoy məhəbbətimizin hərarəti onları hər cür fırtınalardan qoru-
sun. Vəfa və sədaqətin qarşısında baş əyirəm”.

- R.Rzanın məktubunda Nigarın haqqında dediyi hansı fikirlər “Mən bir qadına aşiqəm” mətninin ilk cümlələri ilə səsləşir?

Dörd ay vardı, ananın gözləri yol çəkirdi,
Başqa bir dərdi yoxdu, oğul dərdiydi dərdi.
Sorurdu: - “Balam hanı?” - Hər cəbhədən gələndən
Ondan xəbər gəlməyir, xəbər gəlir öləndən.
Yerəmi batdı oğlum, göyəmi çıxdı oğlum?
Bəlkə, mən yanılmışam, əzəldən yoxdu oğlum?!
El bilir, uşaqlıqdan o, naxələf olmayıb.
Ürəyimə damıb ki, oğlum tələf olmayıb...
S.Rüstəm
Necə rəhmlidir, necə amansız,
Necə mehribandır qadın ürəyi!
Sən onu sındırsan, bil ki, a qansız,
Ağlayan kamandır qadın ürəyi.
Daşı da əridər, daş da olar o,
Əriyib gözlərdə yaş da olar o.
Bahar da olar o, qış da olar o,
Damladır, ümmandır qadın ürəyi.
T. Bayram