...Nişanlarımızı alıb qurultay binasından çıxanda məktəbli qız və oğlanların Ülkər müəllimi gül dəstələri ilə qarşıladığını gördüm. Onlar müəllimi doğma anaları kimi əhatə edib təbrik edirdilər.

Mən Ülkərin səadətini Vətən balalarının gələ-
cəyə istiqamətlənən ayıq baxışlarında, həyatın bü-
tün nemətlərini əks etdirən şən gülüşlərində, xalqa
etibar, iftixar və minnətdarlığını ifadə edən ehtiram
və rəftarlarında görürdüm, özüm də bu mənzərəyə
küsənirdim.

Fikrə mü-
nasibət
bildirin və
müzakirə
aparın.

Bir çox gənclərin, uşaqların, baharda dağlardan çağlayıb gələn dağ suları kimi duru və səsli gülüşlərində Ülkər müəllimin müqəddəs əməyinin, ictimai məzmunlu ömrünün dərin mənasını görürdüm.

Mir Cəlal Paşayev
1. Hər iki mətni məzmun baxımından müqayisə edin.
Məktəb illərində müəllimimiz
Tək müəllim deyil, ataydı, ata.
Adı Süleymandı; o illərdə biz
Ümid bağlamışdıq bu böyük ada.
O qədər sevimli, o qədər əziz,
O qədər mülayim bir insandı ki...
Ürəyi, diləyi, vicdanı təmiz,
O qədər, o qədər mehribandı ki.
O qara illərdə düşdükmü dara,
Müəllim! Sən bizə havadar oldun.
Sabahı düşündün, bağrında yara,
Vətənə, millətə vəfadar oldun.
Yaxşı yadımdadır bu günə qədər
“Qorxulu nağıllar”, qorxulu illər.
Yaxşı ki, o illər düşdü dərbədər,
Gəldi dünyamıza uğurlu illər.
Qasım İsmayılov küçəsindəki
Məktəbin şagirdi şairdir indi,
Qəlbinin ən dərin guşəsindəki
Qoşmadır, nəğmədir, şeirdir indi.
O qanlı illərdə məhəbbətlə sən
Bizə nişan verdin bu gülüstanı.
Deyirəm ürəkdən, var səsimlə mən -
Sağ ol müəllimim Süleyman Sani!
Süleyman Rüstəm