4.
Mətndə (səh. 132-133) hansı tarixi şəxsiyyətlərin adı çəkilir? Sizcə, onların hamısı tarixi şəxsiyyətdirmi? Bu adları sadalamaqla müəllif nəyi diqqət mərkəzinə çatdırmaq istəyir?
5.
Nə üçün müəllif xalqını qartal baxışlı hesab edir?
6.
H.Cavidin Qadın gülərsə, bu issız mühitimiz güləcək, Sürüklənən bəşəriyyət qadınla yüksələcək misralarını mətndən istifadə etməklə təsdiqləyin.
7.
Mətnə (səh. 132-133) əsasən Azərbaycan qadınının mənəvi keyfiyyətlərini sadalayın.
8.
Mətndə (səh. 132-133) qadın hansı obyektlərlə müqayisə olunur və bu müqayisə nəyə xidmət edir?
9.
Azərbaycan qadını öz xoşbəxtliyini haqqa qurban verər dedikdə nə başa düşürsünüz? Turan xanım Cavid haqqında məlumat toplayıb həmin suala cavab verin.
10.
Mətnin (səh. 132-133) əvvəlində verilmiş epiqrafla H.Cavidin sözlərini müqayisə edin. Hansı qənaətə gəldiniz?
11.
“Mən bir qadına aşiqəm” mətnində hansı fikir daha qabarıq səslənir?
A) Azərbaycan qadını sədaqətli və vəfalıdır.
B) Azərbaycan qadını sülhsevər, qəhrəman və cəsurdur.
C) Azərbaycan qadını elinin adət-ənənəsinə hörmətlə yanaşır və övlad-
larını da bu ruhda böyüdür.
D) Ən yaxşı keyfiyyətlərə və zəngin mənəvi aləmə, bütün insani də-
yərlərə malik ən ali varlıq Azərbaycan qadınıdır.
E) Azərbaycan qadını bütün dövrlərdə aparıcı mövqeyə malik olmuş,
xalqın taleyində əhəmiyyətli rol oynamışdır.
12.
Mətndə (səh. 132-133) sadalanan fikirləri real həyatdan və tarixi faktlardan nümunə gətirməklə əsaslandırın.
13.
Sizcə, mətnlərdə hansı dəyərlərin təbliği vardır?
14.
Tarixdən məlumat toplamaqla Azərbaycan qadınının cəmiyyətdəki rolu və inkişaf yolları haqqında danışın.
ailədə
cəmiyyətdə
QADIN
məişətdə
ədəbiyyatda